รายงาน : ส่งภาพงานถวายพระเพลิงช่วงที่ 2
สํานักพระราชวัง เปิดโอกาสให้ประชาชนจากทั่วทุกมุมโลกร่วมส่งภาพถ่ายแห่งความทรงจําในช่วงที่ 2 หลังงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร จนถึงสิ้นเดือนพฤศจิกายนนี้ เพื่อนําไปเผยแพร่ทางเวปไซต์และจัดแสดงนิทรรศการเพื่อน้อมรําลึกในพระมหากรุณาธิคุณอันหาที่สุดมิได้


นับจากพระบาทสมเด็จพระปรมินทรมหาภูมิพลอดุลยเดช บรมนาถบพิตร เสด็จสวรรคต ได้มีการบันทึกภาพเหตุการณ์ต่างๆเพื่อเป็นเครื่องระลึกถึงพระมหากรุณาธิคุณ สมเด็จพระเจ้าอยู่หัวจึงมีพระราชดําริให้ประชาชนมีส่วนร่วมประมวลภาพเหตุการณ์แห่งความทรงจํา นับตั้งแต่วันที่ 13 ตุลาคม 2559 เพื่อรวบรวมไว้เป็นเครื่องแสดงให้เห็นถึงความจงรักภักดีและความศรัทธาของพสกนิกรอันจะเป็นหลักฐานสําคัญทางประวัติศาสตร์ โดยมีพระราชดําริให้นําภาพที่จัดส่งมาทูลเกล้าทูลกระหม่อมถวายไปจัดแสดงให้ประชาชนได้ร่วมกันน้อมรําลึกถึงพระมหากรุณาธิคุณ ที่ทรงมีต่อประชาชนชาวไทยและประเทศชาติสํานักพระราชวัง ได้เปิดให้ประชาชนทุกหมู่เหล่าทั้งในประเทศและต่างประเทศทั่วทุกมุมโลก ร่วมส่งภาพแห่งความทรงจําพระบาทสมเด็จพระปรมินทรมหาภูมิพลอดุลยเดช บรมนาถบพิตรในช่วงหลังงานพระราชพิธีถวายพระเพลิงพระบรมศพฯ ถึงวันที่ 30 พฤศจิกายน 2560 ส่งได้ไม่เกินคนละ 10 ภาพมีความละเอียดของภาพไม่เกิน 3 MB โดยระบุชื่อและนามสกุลของผู้ถ่ายภาพ วัน เวลาและสถานที่ที่บันทึกภาพ พร้อมหมายเลขโทรศัพท์ติดต่อส่งมาที่ E-MAIL : PHOTOKINGRAMA9@MAIL.GO.TH,ทางเว็บไซต์ PHOTOKINGRAMA9.OHM.GO.TH หรือทางไปรษณีย์ได้ที่


-สํานักงานราชเลขานุการในพระองค์ 904 พระที่นั่งอัมพรสถาน ถนนนครราชสีมา แขวงดุสิต เขตดุสิตกรุงเทพฯ 10300


- ฝ่ายทะเบียนกองกลาง อาคาร 601 สํานักพระราชวัง(สนามเสือป่า) ถนนศรีอยุธยา แขวงดุสิต เขตดุสิต กรุงเทพฯ10300


- กองเผยแพร่พระราชกรณียกิจ สํานักพระราชวังอาคารศาลาลูกขุนใน ถนนหน้าพระลาน แขวงพระบรมมหาราชวัง เขตพระนคร กรุงเทพฯ 10200

สําหรับการส่งภาพถ่ายเพื่อน้อมรําลึกในพระมหากรุณาธิคุณ ขณะนี้สํานักพระราชวังคัดเลือกภาพรอบแรกไปแล้วจํานวน 1,450 ภาพ จาก 5,674 ภาพ เพื่อนําไปจัดแสดงนิทรรศการ ซึ่งประชาชนยังร่วมส่งภาพในช่วงที่ 2 ได้อีกจนถึงวันที่ 30 พฤศจิกายนน